Cynthia Mamle Morrison

Cynthia Mamle Morrison (wɔwoo no Sanda 17, 1964) yɛ Ghana Amanyɛnyi na New Patriotic Party kuwba kɛpem dɛ ɔdze too gua dɛ ɔbɛyɛ Ankonam Kandzifo wɔ 2024 Amansan Abatow no mu. Nna ɔyɛ Mbrahyɛbaguanyi dze ma Agona Atɔe Mpasuar. Ɔmampanyin Nana Akufo-Addo paaw no dɛ Bɔbea, Mbofra na Asetsena mu Bambɔ wɔ Dzifuu 9, 2018 mu. Nna ɔyɛ Bɔbea, Mbofra na Asetsena mu Bambɔ Soafo.

 Ɔbra ahyɛse na nwomasua 
Sanda 17, 1964 mu na wɔwoo Cynthia Morrison wɔ Elmina wɔ Finimfin Mantɔw mu.[10] Onyaa Ɔkyerɛkyerɛfo Ntsetsee Adansedzi krataa wɔ Maria Montessori Ntsetsee Skuul mu wɔ afe 1992 mu na Hepziba Montessori nso.[11] Ɔsanso wɔ adansedzi nkrataa wɔ edziban yɛ mu fir Flair Catering.[12]

 Edwuma 
Nna ɔyɛ nankasa edwumakuw no kwankyerɛfo panyin na Ɔpanyin.[12] Ɔsanso yɛ Maryland Montessori a ɔwɔ Dansoman no wura.[10] Mprempren yi, ɔyɛ Ɔmampanyin a ɔhwɛ Bɔbeasu, Mbofra na Asetsena mu Ahobambɔ do.[13][14][15][16][17]

 Adɔyɛ 
Cynthia Morrison dze ndzɛmba a ɔyɛ mbubuafo nkongua, akwan a wɔfa do nantsew ma enyifurafo na mpoma maa dɛ n’awoda a ɔtɔdo 52 afahyɛ no fã.[18]

 Amanyɛsɛm 
Nna Morrison yɛ Ɔman Ho Dɔ Kuw Fofor no kuwba. Mprempren yi, ɔyɛ mbrahyɛbaguanyi ma Agona Atɔe Mpasuar wɔ Finimfin Mantɔw mu.[12][19]

 2016 abatow 
Odzii nkonyim wɔ dɛm atsenae yi mu wɔ afe 2016 Ghana amansan abatow no mu. Nyimpa ebien fofor a wɔpɛ dɛ wodzi kan a wɔnye Charles Obeng-Inkoom a ofi National Democratic Congress na Evans Idan Coffie a ofi Convention People's Party so sii akan wɔ afe 2016 mu abatow a ɔbaa mu wɔ Agona Atɔe mpasuar mu a wɔyɛɛ no afe 2016 mu.[20][21][22] Cynthia dzii nkonyim wɔ abatow no mu ɔnam amba 32,770 a onyaa wɔ nyimpa 56,878 a wɔtowee no mu, a ogyina hɔ ma abatow a ɔfata nyinara mu ɔha biara ne nkyɛmu 58.03.[10]

 2020 abatow 
Osii akan wɔ afe 2020 Ghana amansan abatow no mu dɛ mbrahyɛbagua mu kandzifo maa New Patriotic Party na wɔpaaw no dɛ odzii mfe anan a ɔtɔdo ebien.[23] Onyaa Abatow 30,513 wɔ Abatow 59,193 a ɔfata a wɔtowee no nyinaa mu dɛ mbrɛ ɔnye Paul Ofori-Amoah a ofi asɔrtsiafo National Democratic Congress a onyaa amba 27,673,[23] na Ankonam kandzifo bi, Ishmael Kofi Tekyi Turkson nyaa amba1,007.[24]

 Boayikuw ahorow 
Ɔyɛ Aban Awerɛhyɛmu Boayikuw no Tsitsenanyi na ɔsan yɛ Nkitahodzi Boayikuw no Tsitsenanyi.[12]

 Ɔkandzifo a Ɔdze Noho 
Ebɔwbira 2024 mu no, Cynthia dzii nkogu wɔ ahyɛse abatow a wɔyɛɛ maa Agona Atɔe Mantɔw no mu wɔ Chris Arthur enyim.[25] Ɔmmfa ho dɛ asɛndzibea ahyɛdze no,[26] ɔdze ne gyinaesi dɛ obesi akan wɔ Agona Atɔe Mpasuar no egua do dɛ obi a ɔdze noho a ɔregye noho a ɔdze bɔkɔ Ɔman Ho Kuw Fofor no mu no too gua.[2] Ɔbɛsɛ 2024 mu no, wɔkyerɛɛ dɛ n'egyinasi dɛ ɔbɔkɔ ahofadzi wɔ nsɛm ho amandzɛɛbɔ mu dɛ nsɛm ho amandzɛɛbɔfo fã bi etwa mu ber a ɔnye New Patriotic Party kandzifo a ɔwɔ mbrahyɛbagua mu, Alexander Afenyo-Markin mfonyin bi kɔr do tserɛwee. Naaso, ɔmaa no mu daa hɔ dɛ ɔbɛda ho ara esi akan dɛ obi a ɔdze noho.[27][28]

 Ntonhyɛdo 
Asɛm no sii ber a nna Cynthia Morrison ekyigyinafo fi ɔsatu kakraba bi a wɔdze sii hɔ wɔ Otinkorang resan aba Agona Swedru no. Wɔtoow itur guu nyimpadɔm no mu, na ɔmaa hu kaa hɔn na wopirapirae. Kor nyaa itur epirapira, ber a afofor pii pirapirae nketsenketse wɔ basabasayɛ no mu.[29][30]

 Ankorankor asetsena 
Ɔawar Herbert Morrison a wɔwɔ mba beesuon.[31] Ɔkyerɛ dɛ ɔyɛ Kristonyi.[10][32]

 Mboadze